

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2021.gada 26.augustā **Nr.549**

 (prot.Nr.35, 29.§)

**Par aizņēmuma ņemšanu investīciju projekta „Auto stāvlaukuma pārbūve Krišjāņa Valdemāra ielā 1, Daugavpilī” īstenošanai**

Pamatojoties uz likuma “Par pašvaldībām” 21. panta pirmās daļas 2. punktu un likuma “Par pašvaldību budžetiem” 22. un 22.1 pantu, Ministru kabineta 10.12.2019. noteikumiem Nr.590 „Noteikumi par pašvaldību aizņēmumiem un galvojumiem”, Ministru kabineta 11.02.2021. noteikumiem Nr.104 „Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai”, saskaņā ar Ministru kabineta 2021.gada 29.jūnija rīkojumu Nr.453 „Par atbalstītajiem pašvaldību investīciju projektiem valsts aizņēmumu piešķiršanai Covid-19 izraisītās krīzes seku mazināšanai un novēršanai”, ņemot vērā Daugavpils domes Finanšu komitejas 2021.gada 26.augusta sēdes atzinumu, atklāti balsojot: PAR – 13 (I.Aleksejevs, P.Dzalbe, A.Elksniņš, A.Gržibovskis, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, A.Vasiļjevs), PRET – nav, ATTURAS – nav, **Daugavpils dome nolemj**:

1. Lūgt Pašvaldību aizņēmumu un galvojumu kontroles un pārraudzības padomē atļauju ņemt ilgtermiņa aizņēmumu 137 088.26 EUR (viens simts trīsdesmit septiņi tūkstoši astoņdesmit astoņi *euro* 26 centi) Valsts kasē ar Valsts kases noteikto procentu likmi, uz 20 gadiem investīciju projekta „Auto stāvlaukuma pārbūve Krišjāņa Valdemāra ielā 1, Daugavpilī” īstenošanai.
2. Aizņēmumu izņemt pa gadiem:

 2021.gadā – 41 126.48 *euro*;

 2022.gadā – 95 961.78 *euro*.

3. Pašvaldības līdzfinansējumu 75 198.53 EUR (septiņdesmit pieci tūkstoši viens simts deviņdesmit astoņi *euro* 53 centi) apmērā nodrošināt no Daugavpils pilsētas pašvaldības budžeta līdzekļiem pa gadiem:

 2021.gadā – 17 558.82 *euro*;

 2022.gadā – 57 639.71 *euro*.

4. Aizņēmuma pamatsummu sākt atmaksāt ar 2023. gada martu.

5. Garantēt aizņēmuma atmaksāšanu, paredzot aizņēmuma atmaksāšanai nepieciešamos līdzekļus, turpmāko gadu Daugavpils pilsētas pašvaldības budžetos.

6. Norēķinus par projekta „Auto stāvlaukuma pārbūve Krišjāņa Valdemāra ielā 1, Daugavpilī” īstenošanu nodrošina Daugavpils pilsētas pašvaldības iestāde “Komunālās saimniecības pārvalde” (reģ.Nr.90009547852, juridiskā adrese: Saules iela 5A, Daugavpilī, LV-5401).

Domes priekšsēdētājs *(personiskais paraksts)*  A.Elksniņš